text: Um nakar tímar fer Summarstevnuvalsurin at ljóma aftur, og tað merkir, at árarnar fara aftur á sjógv í kapping. Tann fyrsta av ársins sjey stevnum við kappróðri er sum vant Norðoyastevnan, og eftir fleiri mánaðir við harðari fyrirreiking skulu manningarnar royna seg í Klaksvík.Sum vanligt verður byrja við barnaróðrunum, har heili 23 manningar eru. Sìðani eiga tey vaksnu tørn, og har er ymiskt, hvussu nógvir bátar eru við. 5-mannafør hjá bæði gentum og dreingjum hava 10 manningar, so tey í yngra endanum eru væl umboðaði.Hjá 8-mannaførum eru bert tveir bátar við, men har verður spennandi at síggja teir ungu norðoyingar, harav teir flestu vóru við at vinna FM í 6-mannaførunum í fjør, bjóða argjamonnum av. Í seinasta róðrinum, hjá 10-mannaførum, eru tað suðuroyingar og tvær manningar í høvuðsstaðnum, ið stríðast um gullið.Tilsamans eru 64 manningar við á Norðoyastevnu, Vit taka samanum allar róðrarnar. Kringvarpið vísur og sigur frá róðrunum.
text: #000003